UBERA ARANZETA (EH Bildu, 2017-12-21):
Nik pentsatzen nuen gai hau oso erreza izango zela.
Baina aurreko legegintzalditik izugarrizko saiakera egin dugu bai formakuntza hobetzeko, baita ere legedia betetzeko, indarrean dagoen legedia betetzeko eta ez da modurik egon. Nik ez dakit arazoa dagoen Hezkuntza Sailean edo Kirol Sailean. Baina ez da nire ardura. Jaurlaritzan dago zailtasuna eta oztopoak.
Begira, guk ez dugu eredu aldaketa planteatzen, ez. Ez dugu eredu aldaketa planteatzen. Guk planteatzen duguna da indarrean dagoena betetzea. Indarrean dagoena betetzea agian suposatu dezakeena da Bizkaian eta Araban eredua aldatzea, zeren eta legedia betetzen duen bakarra Gipuzkoa da. 125/2008 Dekretua betetzen duena, Kirol Legea betetzen duena Gipuzkoa da.
Orduan, ditugu hiru herrialde, herrialde bakoitzak du eredu bat eta ez da herrialde bakoitzerako ezaugarriak egokitzea, baizik eta herrialde bakoitzak dauka eredu bat. Hori da nahi dugun eredua? Agian bai, zuek bai, guk ez. Eta planteatzen duguna da indarrean dagoena betetzea, legedia betetzea eta hobetzea, besterik ez.
Orduan, azaroaren 24an Gobernu honek jardunaldi batzuk antolatzen ditu. Jardunaldia horien izenburua: "Eskola kirol eredua, gogoetak eta proposamenak". Eskaria, eremu guztietako eraginen aldetik, hezkuntza eremukoak, kirol eremukoak, eskaria bera izan zen. Ni baino hobeto ezagutzen dituzue eskariak eta ondorioak zeintzuk izan diren. Galdera da, horrekin ados zaudete? Eta ados baldin bazaudete, bete, bete, besterik ez.
Bestela, zertarako katramilatzen ditugu eragileak? Mareatzen ditugu horrelako jardunaldietan? Begira, legedi eta araudi aitzindariak izan ditugu kirolean, aitzindariak, baina ez ditugu bete. Bertan, Kirol Legean, 5. Tituluan, 56. artikuluan, daukazu ikastetxeek izan behar duten papera. Hori eskatzen ari gara eta hezkuntzak bete behar duena.
Eta ez bakarrik Kirol Legean. Hezkuntzako hainbat legeetara joaten baldin bagara ere, garbi dago, aitzindariak izan gara, aitzindariak. Hori zuek hartu beharko zenukete zerbait positibo bezala. Zergatik ez da betetzen? Ez dut ulertzen zer arazo dagoen horretarako. Interes korporatibistak daude? Zein da arazoa? Bizkaia da arazoa? Bizkaia da arazoa? Ez dakit, ez dakit zein den.
Guk nahi duguna da ikastetxea epizentroan jarri. Hori da, eskola-kirola egon behar den markoan jarri. Gero, federazioek, klubek edukiko dute eremua lantzeko. Oinarri hori ondo lantzen baldin bada, klubek eta federazioek izango dute izugarrizko oinarria beraien eremuan lan egiteko.
Ez dugu ulertu ere eskola-kirola balore hezitzaileetan garatzeko hezkuntza baitan kokatzeko hezkuntzak dituen egiturak erabiltzeko dauden zailtasunak. Ez dugu ulertzen, ez kudeaketa ikuspegi batetik, ez ekonomia ikuspegi batetik, ez sozialki ez dugu ulertzen. Ez dugu ulertzen, esaterako, Heziketa Departamentutik ordu batzuk ez diren bideratzen hori koordinatzera, zeren eta plana aldundiak onartu behar ditu oso ongi. Baina programak, nork egin beharko ditu programak? Elkarlanean egin beharko da eta hor ikastetxeek zeresana izango beharko dute, ezta?
Orduan, ez dugu ulertzen zein den arazoa planifikazioa modu bateratuan egiteko hezkuntzaren markoan. Zenbat eta sarbidea handiagoa izan adin txikiagotatik, zenbat eta gehiago esan, gero eta jarduera fisiko gehiago, gero eta kirol gehiago, ohitura osasuntsua sustatzeko aukera gehiago edukiko dugu, aukera berdintasunerako aukera gehiago edukiko dugu. Eta ondorengo etapetarako ere aukera gehiago izango dugu, eta adin maila ere jaitsi egin beharko litzateke.
Guk makina bat arrazoi ikusten ditugu, datu ikusten ditugu, urteetan egindako ibilbidea hobetzeko, hobekuntzak txertatzeko. Hori da eskatzen duguna. Ez duzue esaten elkarlanean, auzolanean, bien común? Ba ekin! Auzolanean, elkarlanean, bien común, prest gaude horretarako. Baina norbaitek azaldu beharko dit horretarako oztopoak jartzeko, horretarako, hortik aurrera ez egiteko atzean zein interes dauden.
Baina gauzak horrela, Gobernu honek pentsatu beharko luke agian Kirol Zuzendaritza desegitea...
...daude. Baina gauzak horrela, Gobernu honek pentsatu beharko luke, agian Kirol Zuzendaritza desegitea, zeren momentu honetan kirol politika aldundietatik eta beste gainerako txiringitoetatik egiten da.
Kirol zuzendaritza honek ez du deus pintatzen, edo ez du deus pintatu nahi. Ez dakit zein den arazoa, nahiz eta eskuduntzak izan. Baditu eskuduntzak baina gero eskuduntzak ez ditu betetzen, orduan zertarako behar dugu kirol zuzendaritza bat. Edo agian ekibokatzen naiz eta hezkuntzan dago arazoa. Baina lasai, gero guztiok esango dugu jarduera fisikoa inportantea dela, kirola inportantea dela, garrantzitsua dela. Zertarako? Zertarako da garrantzitsua? Gero txapelketak eta irabazten denean irabazleei garaikurra jartzeko, soilik argazkian ateratzeko, horretarako da garrantzitsua?
Baina horrek ere muga bat dauka. Ze beti errentetatik ezin da bizi. Eta garaikurra jartzeko, argazkian agertzeko, oinarrizko kirola landu behar da.